b'\n_START_ARTICLE_\nBranik\n_START_SECTION_\nIzvor krajevnega imena\n_START_PARAGRAPH_\nKrajevno ime je izpeljano iz besede br\xc3\xa1na, ki se je v rednem jezikovnem razvoju razvila  iz borna (v pomenu obrambni okop). Krajevno ime torej prvotno ka\xc5\xbee na voja\xc5\xa1ko utrdbo z zemeljskimi okopi. Ob\xc4\x8dno ime branik je v sloven\xc5\xa1\xc4\x8dini izpri\xc4\x8dano v pomenu ogelni stolp pri gradovih in utrdbah. Kraj se je prvotno imenoval Branica, o \xc4\x8demer pri\xc4\x8dajo stari zapisi: okoli leta 1200 Breniz in 1758 Wrenitz. Kasneje so ga poimenovali v Rihemberk, kar je izvorno ime gradu (s prvotnim pomenom skalna gora ali Rihova gora, leta 1955 pa v Branik. Prvotno ime se do danes ohranja v italijanskem imenu tega kraja Branizza in v slovenskem vodnem imenu (hidronimu) reke Branica.'